**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

 **POSĖDŽIO PROTOKOLAS**

2023-05-23 Nr. TAR-38

Posėdis vyko 2023-05-18. Pradžia 14.00 val.

Posėdžio pirmininkas – Vytautas Grubliauskas.

Posėdžio sekretorė – Marija Petrulienė.

5. SVARSTYTA. Klaipėdos miesto savivaldybės turto investavimas, didinant viešosios įstaigos Klaipėdos Futbolo mokyklos dalininkų kapitalą.

Pranešėjas E. Simokaitis teigė, kad Tarybos sprendimo projektu norima perduoti Savivaldybei nuosavybės teise priklausantį finansinį turtą – 50 000,00 Eur, Savivaldybės, kaip dalininkės, įnašą viešajai įstaigai Klaipėdos futbolo mokyklai (toliau – Futbolo įstaiga), didinant šios Futbolo įstaigos dalininko kapitalą. Siekiant užtikrinti Futbolo įstaigos veiklą ir sportinius rezultatus turto investicija Futbolo įstaigos pateiktais duomenimis bus naudojama: „tęstiniam projektui – „Barca Academy“ stovyklų organizavimui, įsigyjant licenciją šių tarptautinių stovyklų organizavimui. Šiais metais planuojamos dvi stovyklos – birželio 26-30 d. ir liepos 3-7 d. Jose dalyvaus apie 240 (8-14 metų) berniukai bei 10-16 metų mergaitės. Planuojama, kad stovykloje dalyvaus 12 Futbolo mokyklos neįgaliųjų grupių mokinių, taip pat planuojama ir kurčiųjų vaikų grupių integracija. Kiekvienas iš 240 stovyklose dalyvaujančių vaikų gaus du pagal „Barca Academy“ nustatytus reikalavimus skiriamus „Nike” oficialius „Barça Academy“ aprangų komplektus su vaiko vardu bei pasirinktu numeriu, siekiant suteikti aprangai išliekamąją vertę.

J. Ceplienė teigė, jog susitikimo su Savivaldybės meru (toliau – Meras) metu buvo paprašyta pateikti ir pristatyti „Barça Academy“ stovyklos schemą, kurioje būtų galima matyti kas už ką atsakingas, kokios lėšos kam skiriamos ir pan. Iki tarybos posėdžio Merui bus pateikta ši schema, tačiau negali atsakyti ar Meras pateiks Tarybos nariams. Visi prisidedantieji suinteresuoti teisiškai atlikti visus veiksmus.

S. Venckus sakė, kad pasidalins su Komiteto nariais visa informacija, kurią turi apie stovyklą.

T. Juočys teigė, kad norėtų palaikyti šį ambicingą projektą, kuris jo manymu pradedamas privačia iniciatyva ateityje taps aiškesniu ir bendradarbiavimas su „Barça Academy“ bus labiau sveikintinas.

E. Kvederis sakė, kad su „Barça Academy“ stovykla yra viskas gerai, tai labai sveikintina iniciatyva, tačiau praėjusių metų „Barça Academy“ turnyro istorija nebuvo tinkama. Turnyras parengtas ir pinigai buvo įsisavinti netinkamai. Nepalaikys šio projekto kaip ir pernai.

V. Grubliauskas teigė, kad šio projekto svarba miestui labai didelė. Svarbu atlikti visas procedūras laiku ir tinkamai. Palaikė idėja dėl „Barça Academy“ stovyklos. Gavus J. Ceplienės minėtą „Barça Academy“ stovyklos schemą, būtų aišku dėl šio sprendimo projekto kylančių klausimų, leistų užtikrintai jaustis tvirtinant ir priimant sprendimą didinant šios Futbolo įstaigos dalininko kapitalą.

V. Grubliauskas siūlė balsuojant apsispręsti dėl sprendimo projekto (BALSUOTA: už – 2 (R. Idzelevičius, S. Venckus), susilaikė – 5 (V. Grubliauskas, E. Kvederis, T. Juočys, A. Pacevičiūtė, L. Šaltytė-Vaisiauskė), prieš – 0). Sprendimo projektui nepritarė.

NUTARTA. Nepritarti sprendimo projektui.

Posėdžio pirmininkas Vytautas Grubliauskas

Posėdžio sekretorė Marija Petrulienė